turjo4nis/wikipedia-bn-dump-20250701 huggingface dataset:
সাবিত্রীবাই ফুলে

সাবিত্রীবাই জ্যোতিরাও ফুলে  (৩ জানুয়ারি ১৮৩১- ১০ মার্চ ১৮৯৭) একজন ভারতীয় সমাজ সংস্কারক, শিক্ষক ও কবি। তিনি ও তার স্বামী একত্রে ব্রিটিশ শাসন কালে নারী অধিকার নিয়ে কাজ করেছেন। ১৮৪৮ সালে তিনি পুনে শহরে প্রথম মেয়েদের জন্য বিদ্যালয় ভিদে ওয়াদা স্থাপন করেন।
 তিনি তৎকালীন সমাজে প্রচলিত গোত্র ও লিঙ্গভেদে প্রচলিত বৈষম্য দূরীকরণে নিয়োজিত ছিলেন এবং মহারাষ্ট্রের সমাজ সংস্কারের গুরুত্বপূর্ণ ভূমিকা রেখেছেন।

প্রাথমিক জীবন 
সাবিত্রীবাই ফুলে ১৮৩১ সালে বোম্বে প্রেসিডেন্সির নাইগাঁওতে এক কৃষক পরিবারে জন্মগ্রহণ করেন। ১৮৪০ বয়সে ৯ বছর বয়সে ১২ বছর বয়েসী জ্যোতিরাও ফুলের সাথে তার বিবাহ হয়। সাবিত্রীবাই ও জ্যোতিরাও দম্পতির সন্তানসন্ততি ছিলো না , তবে তারা এক ব্রাহ্মণ বিধবার পুত্র যশভান্ত রাওকে দত্তক নেন।

কর্ম 
জ্যোতিরাও ফুলে ১৮৪৮ সালে মেয়েদের জন্য বিদ্যালয় স্থাপন করলে সাবিত্রীবাই সেই বিদ্যালয়ের প্রথম শিক্ষিকা ছিলেন। এই দম্পতি এক সাথে বিভিন্ন গোত্রের শিশুদের বিদ্যাদানে নিয়োজিত হন এবং সর্বমোট ১৮টি বিদ্যালয় স্থাপন করেন। পাশাপাশি এই দম্পতি একটি কেয়ার সেন্টার খুলেন। এখানে ধর্ষিতা নারীদের ও তাদের সন্তানদের সাহায্য করা হত।

মৃত্যু 
সাবিত্রীবাই ও তার পুত্র যশোবন্ত  ১৮৯৭সালে নালাসোপারাতে মহামারি রূপ নেওয়া বিউবনিক প্লেগে আক্রান্ত রোগীদের সেবার জন্য একটি চিকিৎসালয় খুলেন। এখানেই রোগীদের সেবা করার সময় তিনি প্লেগে আক্রান্ত হয়ে ১৮৯৭ সালের ১০ মার্চ মৃত্যুবরণ করেন।

কবিতা 
সমাজের বৈষম্যের বিরুদ্ধে সাবিত্রীবাই একাধিক কবিতা রচনা করেছেন। তার দুইটি কাব্যগ্রন্থ কাব্য ফুলে (১৮৫৪) এবং বভন কাশি সুবোধ রত্ন‌কর (১৮৯২)) সালে প্রকাশিত হয়।

সম্মাননা 
পুনে সিটি কর্পোরেশন সাবিত্রীবাই ফুলের সম্মানে ১৯৮৩ সালে একটি স্মারক স্থাপন করেন। 

 ২০১৫ সালে পুনে বিশ্ববিদ্যালয়ের নাম তার সম্মানে সাবিত্রীবাই ফুলে পুনে বিশ্ববিদ্যালয় নামকরণ করা হয়।
 ১৯৯৮ সালে ভারতীয় ডাক বিভাগ ফুলের সম্মানে একটি ডাকটিকিট প্রকাশ করে। .
 ২০১৭ সালের ৩ জানুয়ারি সার্চ ইঞ্জিন গুগল সাবিত্রীবাই ফুলের ১৮৬ তম জন্মদিন উপলক্ষ্যে গুগল ডুডল প্রকাশ করে।

তথ্যসূত্র 

টীকা

আরও পড়ুন

বহিঃসংযোগ 
 
 Savitribai Phule, First Women Teacher in India

১৮৩১-এ জন্ম
১৮৯৭-এ মৃত্যু
১৯শ শতাব্দীর ভারতীয় কবি
১৯শ শতাব্দীর ভারতীয় লেখিকা
মহারাষ্ট্রের সক্রিয়কর্মী
ভারতীয় বিদ্যালয় ও কলেজের প্রতিষ্ঠাতা
ভারতীয় নারীবাদী
ভারতীয় নারী সক্রিয়কর্মী
ভারতীয় নারী কবি
মহারাষ্ট্রের কবি
মহারাষ্ট্রের লেখিকা
১৯শ শতাব্দীতে প্লেগ (রোগে) মৃত্যু
ফেরিদি রুশিটি

ফেরিদি রুশিটি একজন কসোভান মানবিক অধিকার কর্মী এবং কসোভো সেন্টার ফর রিহ্যাবিলিটেশন অব টর্চার ভিকটিমসের(কেআরসিটি) পরিচালক। ফেরিদি রুশিটি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।

জীবন
ফেরিদি রুশিটি ইউনিভার্সিটি অব মেডিসিন,তিরানা থেকে ১৯৯৭ সালে স্নাতক ডিগ্রী করেন।

১৯৯৮ থেকে ১৯৯৯ সাল যুদ্ধের ফলে, কসোভো থেকে ৪৫ জন স্বাস্থ্যকর্মীর একটি দল নিয়ে তিনি সংগঠন করেন, নতুনদের প্রত্যাবর্তন এবং অত্যাচারে শিকারদের জন্য।

যুদ্ধের শিকার গ্রস্ত হিসেবে ক্ষতিগ্রস্তদের জন্য ক্ষতিপুরন ব্যবস্থা নেয়া হয় প্রায় এক দশকেরও বেশি সময় পর। ২০১৮ সালের ফেব্রুয়ারি মাস থেকে তারা কার্যক্রম শুরু করে। উত্তরজীবীরা  $  ২৮০ ডলার (প্রায় ২২৮ ইউরো) মাসিক ক্ষতিপূরণ হিসেবে পেতে পারবে।

তথ্যসূত্র

জীবিত ব্যক্তি
সাহসিকতা পুরস্কার
আন্তর্জাতিক সাহসী নারী পুরস্কার প্রাপক
নারী মানবাধিকার কর্মী
সিলেট ধর্মপ্রদেশ

সিলেট ধর্মপ্রদেশ () হচ্ছে বাংলাদেশে অবস্থিত একটি ধর্মপ্রদেশ, যা সিলেট, সুনামগঞ্জ, হবিগঞ্জ, ও মৌলভীবাজার জেলা নিয়ে গঠিত। এটি ঢাকার পুরোহিত অঞ্চলের মধ্যে পড়েছে।

নেতৃত্ব
 সিলেটের বিশপ (রোম্যান)
 বিশপ বিজয় নিচেফোরাস ডি'ক্রোজ, ও.এম.আই. (জুলাই ৮, ২০১১– বর্তমান)

ইতিহাস 
সিলেট ধর্মপ্রদেশ ৩০শে সেপ্টেম্বর, ২০১১ সালে প্রতিষ্ঠা লাভ করে। পোপ ষোড়শ বেনেডিক্টের এক ঘোষণার মাধ্যমে ২০১১ সালের ৮ই জুলাই এলাকাটি এই মর্যাদা অর্জন করে। নবগঠিত এই এলাকার আয়তন ১২,৫৯৫ বর্গ কিমি যা সিলেটের চারটি জেলাকে অন্তর্ভুক্ত করেছে। এর মোট জনসংখ্যা ১ কোটি, যার মধ্যে ১৭,০০০ ক্যাথোলিক বিশ্বাসী রয়েছে।

তথ্যসূত্র 

 Catholic Hierarchy

২০১১-এ প্রতিষ্ঠিত খ্রিস্টান সংগঠন
বাংলাদেশের রোমান ক্যাথলিক ধর্মপ্রদেশ
ঢাকার রোমান ক্যাথলিক যাজকীয় প্রদেশ
পশ্চিম কেপ

পশ্চিম কেপ প্রদেশ বা ওয়েস্টার্ন কেপ (আফ্রিকান: ওয়েস-ক্যাপ; জোসা: ইথশোনা-কোলোনি) দক্ষিণ আফ্রিকার একটি প্রদেশ, যা দেশের দক্ষিণ-পশ্চিম উপকূলে অবস্থিত। এটি মোট ১,২৯,৪৪৯ বর্গ কিলোমিটার (৪৯,৯৮১ বর্গ কিলোমিটার) এলাকা নিয়ে দেশের নয়টি প্রদেশের মধ্যে চতুর্থ বৃহত্তম  প্রদেশ এবং ২০১৮ সালের হিসাবে আনুমানিক ৬.৬ মিলিয়ন জনসংখ্যা সহ এটি দেশের তৃতীয় বৃহত্ত জনসংখ্যা বিশিষ্ট প্রদেশ। [3] এই প্রদেশ বা রাজ্যের বাসিন্দাদের প্রায় দুই তৃতীয়াংশ কেপ টাউন শহরের মহানগরী এলাকায় বাস করে, যা প্রাদেশিক রাজধানী শহর। পূর্ব কেপ প্রদেশের অংশ থেকে ১৯৯৪ সালে পশ্চিম কেপ প্রদেশ বা ওয়েস্টার্ন কেপ তৈরি করা হয়েছিল।

অর্থনীতি 

২০০৮ সালে পশ্চিম কেপের মোট জিডিপি ছিল আর২৬৮বিএন, যার ফলে রাজ্যটি দেশটির মোট জিডিপির ১৪% যোগান দেয় এবং প্রদেশটি দেশের মধ্যে জিডিপিতে দ্বিতীয় বৃহত্তম অবদানকারী। এটি দেশের দ্রুততম ক্রমবর্ধমান অর্থনীতির একটি, ২০০৮ সালে ৪% বৃদ্ধি পেয়েছে  এবং ২০১১ সালে এটি ৩.২% হতে পারে বলে আশা করা যায়।  প্রদেশটির বেকারত্বের হার ২০%, যেখানে ২০০৯ সালে দেশটির জাতীয় গড় দাঁড়ায় ২৩%, যা দেশটির বেকারত্বের হার তুলনায় প্রদেশটির বেকারত্বের হার কম।    যদিও এখনও পর্যন্ত আন্তর্জাতিক মানগুলি দ্বারা অত্যন্ত উচ্চ এবং অসম। ২০০৩ সালে দক্ষিণ আফ্রিকার গড় মানব উন্নয়ন সূচক ০.৬৬৭৫ এর তুলনায়  পশ্চিম কেপের  মানব উন্নয়ন সূচক ০.৭৭০৮, যা দেশের মধ্যে সর্বোচ্চ।

তথ্যসূত্র

বহিঃসংযোগ

দক্ষিণ আফ্রিকার প্রদেশ
১৯৯৪-এ প্রতিষ্ঠিত রাষ্ট্র ও অঞ্চল
পারনহান মিউজিকাল কমেডি থিয়েটার

হাকব পারনহান স্টেট মিউজিকাল কমেডি থিয়েটার, আর্মেনিয়া ইয়েরেভেন এর অন্যতম থিয়েটারগুলির মধ্যে একটি, ১৯৪১ সালে প্রতিষ্ঠিত। এটা প্রজাতন্ত্র চত্বর এর কাছাকাছি কেনট্রন জেলার ভাজেন সারজহান স্ট্রিটে অবস্থিত। এটি পশ্চিম আর্মেনিয়ান প্রখ্যাত ব্যঙ্গ- রচয়িতা হ্যাগপ বারোনিহান (পূর্ব আর্মেনীয় ভাষায় হাকব পারনহান উচ্চারিত) এর নামকরণে করা হয়।

ইতিহাস 

২২ শে জুন, ১৯৪২ সালে, থিয়েটারটি খোলা হয়েছিল। প্রথম শৈল্পিক পরিচালক ছিলেন শারা তালহান। অনেক সুপরিচিত ব্যক্তি থিয়েটারে কাজ করতেন, যেমন, আর্টেমী আইভাজহান, বর্ধন আজমিহান, মিকেল আর্চিহান, কর্প খচভানকান, স্যাৎলানা গ্রিগোরিহান, আরমান এলবাকহান, ইয়র্ভান্ড গাজঞ্চিহান এবং অন্যান্যরা।

হাকব পারনহান স্টেট মিউজিকাল কমেডি থিয়েটার, আর্মেনিয়া, জর্জিয়া, ইরান, ইংল্যান্ড, যুক্তরাষ্ট্র এ আন্তর্জাতিক থিয়েটার উত্সবে অংশগ্রহণ করেছিল।

২০০৯ সালের, ফেব্রুয়ারি তে, আর্মেনিয়ার আর্ট্যাজাদ -২০০৯ উৎসবের সেরা উপস্থাপনা পুরস্কার পান ইয়র্ভান্ড গাজঞ্চিহান, তিনি ১৯৯৩ সাল থেকে থিয়েটারের শৈল্পিক পরিচালক।

আরও দেখুন 

Sundukyan State Academic Theatre of Yerevan

তথ্যসূত্র

সংযোগ 
Official site

আর্মেনিয়ার থিয়েটার হলের তালিকা
ইয়েরেভানের ভবন ও স্থাপনা
জেরোম রবিন্স

জেরোম রবিন্স (; ১১ অক্টোবর ১৯১৮ - ২৯ জুলাই ১৯৯৮) ছিলেন একজন মার্কিন পরিচালক, নৃত্যশিল্পী, নৃত্য পরিচালক ও মঞ্চ প্রযোজক। তিনি ব্রডওয়ে মঞ্চে এবং চলচ্চিত্র ও টেলিভিশনে ধ্রুপদী বেলে নৃত্য বিষয়ক কাজ করেছেন। তিনি বিংশ শতাব্দীর অন্যতম জনপ্রিয় ও কল্পনাধর্মী নৃত্য পরিচালক ছিলেন। মঞ্চে তার উল্লেখযোগ্য কাজগুলো হল অন দ্য টাউন, পিটার প্যান, হাই বাটন শুজ, দ্য কিং অ্যান্ড আই, দ্য পাজামা গেম, বেলস আর রিংগিং, ওয়েস্ট সাইড স্টোরি, জিপসি ও ফিডলার অন দ্য রুফ। রবিন্স পাঁচটি টনি পুরস্কার এবং দুটি একাডেমি পুরস্কার অর্জন করেছেন। ১৯৬১ সালে ওয়েস্ট সাইড স্টোরি চলচ্চিত্রের জন্য রবার্ট ওয়াইজের সাথে যৌথভাবে শ্রেষ্ঠ পরিচালনার জন্য একাডেমি পুরস্কার অর্জন করেন এবং একাডেমি সম্মানসূচক পুরস্কার অর্জন করেন।

প্রারম্ভিক জীবন
রবিন্স ১৯১৮ সালের ১১ই অক্টোবর নিউ ইয়র্ক সিটির ম্যানহাটনের লোয়ার ইস্ট সাইডের জিউইশ মেটার্নিটি হাসপাতালে জন্মগ্রহণ করেন। তার জন্মনাম জেরোম উইলসন রাবিনউইৎজ। তার পিতা হ্যারি রাবিনউইৎজ ও মাতা লিয়া (রিপস)।

কর্মজীবন
১৯৩৭ সালে রবিন্স ক্যাম্প ট্যামিমেন্টে নৃত্যশিল্পী হিসেবে প্রথম পরিবেশনা করেন। তিনি গ্রেট লেডি ও কিপ অফ দ্য গ্রাস ব্রডওয়ে শোতে নৃত্য পরিবেশন শুরু করেন। দুটি নৃত্যনাট্যের নৃত্য পরিচালনা করেন জর্জ বালানশিন। তিনি ট্যামিমেন্ট রিভিউয়ের জন্যও নৃত্য সৃষ্টি শুরু করেন, যার কিছু ছিল হাস্যরসাত্মক, এবং কিছু নাট্যধর্মী, বিদ্যমান প্রাসঙ্গিক বিষয় সম্বন্ধীয় ও বিতর্কিত। এরকম একটি নৃত্য ছিল স্ট্রেঞ্জ ফ্রুট, যা তিনি পরবর্তীতে নিউ ইয়র্ক সিটির ৯২ স্ট্রিট ওয়াইয়েও পরিবেশন করেন।

১৯৬১ সালে রবিন্স রবার্ট ওয়াইজের সাথে যৌথভাবে ওয়েস্ট সাইড স্টোরি চলচ্চিত্র পরিচালনা করেন। এটি ছিল তার পরিচালিত প্রথম চলচ্চিত্র। মূল চিত্রগ্রহণ শেষ হলে তাকে এই ছবির নির্মাণ থেকে বাদ দেওয়া হয়। যাই হোক, ছবিটি ১০টি বিভাগে একাডেমি পুরস্কার অর্জন করে। রবিন্স পরিচালনার জন্য একটি পুরস্কার ও চলচ্চিত্রে নৃত্য পরিচালনার শিল্পে অসামান্য অবদানের জন্য একটি বিশেষ পুরস্কার লাভ করেন।

তথ্যসূত্র

বহিঃসংযোগ

 
 
 

১৯১৮-এ জন্ম
১৯৯৮-এ মৃত্যু
ইংরেজি ভাষার চলচ্চিত্র পরিচালক
নিউ ইয়র্ক শহরের চলচ্চিত্র পরিচালক
মার্কিন ইহুদি
মার্কিন চলচ্চিত্র পরিচালক
মার্কিন নৃত্য পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
একাডেমি সম্মানসূচক পুরস্কার বিজয়ী
কেনেডি সেন্টার সম্মাননা প্রাপক
টনি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
ডোনাল্ডসন পুরস্কার বিজয়ী
আপার ইস্ট সাইডের ব্যক্তি
ম্যানহাটনের ব্যক্তি
এলজিবিটিকিউ পরিচালক
মার্কিন যুক্তরাষ্ট্রের এলজিবিটিকিউ বিনোদনশিল্পী
হলিউড কালোতালিকা
মার্কিন যুক্তরাষ্ট্রের জাতীয় শিল্পকলা পদক প্রাপক
মোহাম্মদ হাছান ইমাম খাঁন

মোহাম্মদ হাছান ইমাম খান সোহেল হাজারী টাংগাইল জেলার কালিহাতি উপজেলায় জন্মগ্রহণকারী বাংলাদেশের বিশিষ্ট রাজনীতিবিদ। তিনি বাংলাদেশের জাতীয় সংসদের নির্বাচনী এলাকা ১৩৩ টাংগাইল-৪ এর সাবেক সংসদ সদস্য।

ইতিহাস
তিনি গোপালদিঘী উচ্চ বিদ্যালয় ছাত্রলীগের সাধারণ সম্পাদক নির্বাচিত হন (১৯৮৫), এবং সেখান থেকে ছাত্রলীগের সভাপতি নির্বাচিত হন (১৯৮৬)। এরপর সরকারী এম. এম. আলী কলেজ (কাগমারী কলেজ)  ছাত্রলীগের সভাপতি নির্বাচিত হন (১৯৯১), এবং সেখান থেকে স্বাধীনতা পরবর্তী ছাত্রলীগের প্রথম ভি,পি নির্বাচিত হন (১৯৯২)।  তিনি এবং তার বড় ভাই সাহেদ হাজারী সন্ত্রাসী দের হামলায় নিহত হন সাহেদ হাজারী (১৯৯৪)। তিনি সরকারী সাদাত বিশ্ববিদ্যালয় কলেজ'র ছাত্র সংসদের ভি,পি নির্বাচিত হন (১৯৯৬)। জেলা ছাত্রলীগের আহ্বায়ক নির্বাচিত হন (১৯৯৮)। এরপর তিনি কেন্দ্রীয় ছাত্রলীগের রাজনীতির সাথে যুক্ত হন (২০০১)। ছাত্রলীগের কেন্দ্রীয় কমিটির সাংগঠনিক সম্পাদক নির্বাচিত হন (২০০২)। বাংলাদেশ আওয়ামী স্বেচ্ছাসেবক লীগের সাংগঠনিক সম্পাদক নির্বাচিত হন (২০০৬), এবং তিনি কালিহাতী উপজেলা চেয়ারম্যান মনোনীত হন (২০০৯)। তিনি তার নিজ এলাকায় শহীদ শাহেদ হাজারী বালিকা উচ্চ বিদ্যালয় ও শহীদ শাহেদ হাজারী মহাবিদ্যালয় স্থাপন করেন।

জন্ম 
তিনি ১ জানুয়ারী ১৯৭৩ সালে কালিহাতি উপজেলা'র ছাতিহাটী গ্রামে জন্মগ্রহণ করেন।

কর্মজীবন

অর্জন
সমাজ সেবায় বিশেষ ভূমিকা ও উন্নয়নমূলক কর্মকাণ্ডের জন্য দেশের শ্রেষ্ঠ উপজেলা চেয়ারম্যান হিসেবে মাদার তেরেসা স্বর্ণপদক, মহানগর পার্সোনালিটি এ্যাওয়ার্ড, মহাত্মা গান্ধী শান্তি পদক ও চিত্তরঞ্জন দাশ পদক অর্জণ করেন (২০১৩)।

তথ্যসূত্র

১৯৭৩-এ জন্ম
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
জীবিত ব্যক্তি
একাদশ জাতীয় সংসদ সদস্য
টাঙ্গাইল জেলার রাজনীতিবিদ
পোল্যান্ড–বাংলাদেশ সম্পর্ক

বাংলাদেশ-পোল্যান্ড সম্পর্ক বলতে বাংলাদেশ ও পোল্যান্ডের মধ্যে দ্বিপাক্ষিক সম্পর্ককে বোঝায়। ১৯৭১ সালে স্বাধীনতার পর বাংলাদেশকে স্বীকৃতি দেয়া ষষ্ঠ দেশ পোল্যান্ড। ১৯৭২ সালের ১২ই জানুয়ারি দুদেশের মধ্যে কূটনৈতিক সম্পর্ক স্থাপিত হয়। বাংলাদেশের পোলিশ রাষ্ট্রদূত  নয়াদিল্লি, ভারত এর অধিবাসী। ওয়ারশে বাংলাদেশের দূতাবাস রয়েছে।

উচ্চ স্তরের পরিদর্শন 
১৯৮৬ সালে, পোল্যান্ডের প্রাক্তন উপ-পররাষ্ট্রমন্ত্রী সরকারী সফরে বাংলাদেশে এসেছিলেন।

শিক্ষাগত সম্পর্ক

অর্থনৈতিক সম্পর্ক
বাংলাদেশ বহুদিন যাবত পশ্চিমা ইউরোপ থেকে দুগ্ধজাত দ্রব্য যেমন গুড়াদুধ আমদানি করে।

আরও দেখুন
 বাংলাদেশের বৈদেশিক সম্পর্কসমূহ

তথ্যসূত্র

পোল্যান্ড
পোল্যান্ডের দ্বিপাক্ষিক সম্পর্ক
পাকিস্তান মুসলিম লীগ (এন)

পাকিস্তান মুসলিম লীগ-নওয়াজ (  পিএমএল-এন) পাকিস্তানের একটি ডানপন্থী রক্ষণশীল রাজনৈতিক দল। আসন্ন নির্বাচনের জন্য নাসিরুল মুলক দ্বারা পরিচালিত অন্তর্বতী সরকার নিযুক্তি পর্যন্ত  দলটি সম্প্রতি ক্ষমতায় ছিল। ২০১৭ সালে এপেক্স কোর্টের অবজ্ঞায় অযোগ্য হওয়া পর্যন্ত প্রধানমন্ত্রী নওয়াজ শরীফ তিনবার নির্বাচিত হন। সাধারণত এই দলের প্ল্যাটফর্ম রক্ষণশীল, যাতে জড়িত মুক্ত বাজার পুঁজিবাদকে সমর্থন, একটি শক্তিশালী জাতীয় প্রতিরক্ষা গড়নে, সামরিক ক্ষমতা, প্রহরতার বিরোধী। 

মূল মুসলিম লীগের অনেকগুলো চলমান ক্রিয়াকলাপের মধ্যে একটি, দলটির বীজ বপন করা ১৯৮৫ সালের নির্বাচনে যখন প্রধানমন্ত্রী মুহাম্মদ খান জানেজু রাষ্ট্রপতি মুহাম্মদ জিয়া-উল-হকের  একনায়কতন্ত্রের সমর্থকদের মধ্যে একটি আলাদা দল সংগঠিত করেন, যা পাকিস্তান মুসলিম লীগ হিসেবে পরিচিত। ১৯৮৮ সালে রাষ্ট্রপতি জিয়ার মৃত্যুর পর ফিদা মুহাম্মদ খানের নেতৃত্বাধীন একটি বৃহৎ দল জানেজু নেতৃত্বাধীন পাকিস্তান মুসলিম লীগ থেকে বিভক্ত হয়ে যায় এবং বিভিন্ন ডানপন্থী ও ইসলামী দল নিয়ে একটি রক্ষণশীল জোট গঠিত হয়, যাকে বলা হয় ইসলামী গণতান্ত্রিক জোট।

১৯৯০ সালে নওয়াজ শরীফ নেতৃত্বাধীন একটি সরকার গঠনের জন্য এই জোট গঠিত হয়। ১৯৯৩ সালে, এই জোটটি ভেঙ্গে যায় এবং দলটি ইহার বর্তমান অবস্থায় অধিকৃত হয়, পাকিস্তান মুসলিম লীগের "নওয়াজ" দলটি "নওয়াজ" হিসেবে ইহার নেতা নিজেই মার্কা দেয়  "জানেজা" দলটির বিপরীতে।

যেহেতু জেনারেল জিয়াউল হক কর্তৃক ইহার ভিত্তি, পিএমএল-এন সহ পিপলস পার্টি দুই দল রাজনৈতিক ব্যবস্থার অধীন ছিল। যাহোক, ১৯৯৯ সালের আঘাতের পর দলটি নিজের স্প্লিন্টের দল দ্বারা অভিগ্রস্ত হয়েছিল, মোশাররফ প্রায় এক দশক ধরে পাকিস্তান মুসলিম লীগ (কুয়াদ) সমর্থিত ছিল।

যাহোক, পিএমএল-এন ২০০৮ সালে সাধারণ নির্বাচনে জনপ্রিয়তা পুনঃঅর্জন করে যখন এটি প্রধান বিরোধী দল হিসেবে নির্বাচিত হয়। ২০১৩ সালে এই দলটি ক্ষমতায় ফিরে আসে, নাওয়াজ শরীফ প্রধানমন্ত্রী হিসেবে নজিরবিহীন তৃতীয় মেয়াদে নির্বাচিত হন। পাঞ্জাব প্রদেশ হচ্ছে দলটির শক্তির কেন্দ্র; যেখানে ১৯৮৫ সাল থেকে দলটি ছয় বার প্রাদেশিক সরকার গঠন করে, নাওয়াজের ভাই শেহবাজের অধীনে তিনবার।

ইতিহাস

মূল পিএমএলএন থেকে বিচ্ছিন্ন 
পাকিস্তান সৃষ্টি এবং ১৯৪৭ সালে ইংরেজ রাজত্বের প্রস্থানের পর, নিখিল ভারত মুসলিম লীগ (এআইএমএল) মুসলিম লীগে পরিণত হয়, যা তৎকালীন প্রধানমন্ত্রী লিয়াকত আলী খানের নেতৃত্বে ছিল। প্রধানমন্ত্রী আলী খানের হত্যার পর, মুসলিম লীগ নিজেকে পুনরুজ্জীবিত করার জন্য সংগ্রাম করে, অবশেষে বামফ্রন্টের কাছে আইনসভা নির্বাচনে পূর্ব পাকিস্তানের নিয়ন্ত্রণ হারায়।

দলের নির্দেশনা নিয়ে অভ্যন্তরীণ মতবিরোধ, রাজনৈতিক কর্মসূচির অভাব, জনসাধারণের সংস্কারের অনুপ্রেরণা,  অপর্যাপ্ত প্রশাসনিক প্রস্তুতি এবং অব্যবস্থাপনা সবই দলকে জনসমক্ষে পতনের দিকে নিয়ে যায়। সমাজতান্ত্রিক দলের সাথে, মুসলিম লীগ রিপাবলিকান পার্টি এবং আওয়ামী লীগের মুখোমুখি হওয়ার সময় তার টিকে থাকার জন্য সংগ্রাম করে।

১৯৫৮ সালে জারি করা সামরিক আইন অবশেষে দেশের সকল রাজনৈতিক দলকে বেআইনি ঘোষণা করে। পিএমএল-এন এর প্রতিষ্ঠা ও ভিত্তি পাকিস্তান মুসলিম লীগের সাথে নিহিত, যা ১৯৬২ সালে বিলুপ্ত মুসলিম লীগ থেকে প্রাপ্ত একটি সমৃদ্ধ রক্ষণশীল কৌশল হিসাবে প্রতিষ্ঠিত হয়েছিল।

নির্বাচনী ইতিহাস

ভাবাদর্শ ও রাজনৈতিক অবস্থান

দল অধ্যক্ষতা

বিতর্ক

গঠন

গ্রন্থপঞ্জি

তথ্যসূত্র

বহিঃসংযোগ

 

পাকিস্তান মুসলিম লীগ (এন)
১৯৯৩-এ পাকিস্তানে প্রতিষ্ঠিত
পাকিস্তানের রাজনৈতিক দল
বড়ঞা বিধানসভা কেন্দ্র

বড়ঞা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি  তফসিলি জাতির জন্য সংরক্ষিত। পূর্বে আসনটি খোলা ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৭ নং বড়ঞা (এসসি) বিধানসভা কেন্দ্রটি বড়ঞা ১, পাঁচথুপি, সুন্দরপুর, বড়ঞা ২, খড়জুনা, সবলদহ, বিপ্রশেখর, কুলি, সবলপুর, কুরুননরুন ও সাহোরা গ্রাম পঞ্চায়েতগুলি বড়ঞা সমষ্টি উন্নয়ন ব্লক এবং গাড্ডা, জাজান ও গুনদিরিয়া গ্রাম পঞ্চায়েত গুলি ভরতপুর-১ সমষ্টি উন্নয়ন ব্লক এর অন্তর্গত।

বড়ঞা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের প্রতিমা রজক তার নিকটতম প্রতিদ্বন্দ্বী আরএসপির বিনয় সরকারকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, আরএসপি'র বিশ্বনাথ ব্যানার্জী বারোয়ান বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে আরএসপি'র অমলেন্দ্রলাল রায় কংগ্রেসের তাপস দাশগুপ্তকে পরাজিত করেন। আরএসপি'র দেবব্রত ব্যানার্জী ১৯৯৬ সালে কংগ্রেসের আলী হোসেন মণ্ডলকে এবং ১৯৯১ সালে কংগ্রেসের সুদীপ মোহন ঘোষ মৌলিককে পরাজিত করেন। আরএসপি'র অমলেন্দ্র লাল রায় ১৯৮৭ সালে কংগ্রেসের গদাদর ঘোষকে, ১৯৮২ সালে কংগ্রেসের আলী হোসেন মণ্ডলকে  এবং ১৯৭৭ সালে কংগ্রেসের সুনিল মোহন ঘোষ মৌলিককে পরাজিত করেন।

১৯৫১-১৯৭২
১৯৭২  এবং ১৯৭১ সালে  কংগ্রেসের সুনিল মোহন ঘোষ মৌলিক  জয়ী হন। ১৯৬৯  এবং ১৯৬৭ সালে  আরএসপির  অমলেন্দ্রলাল রায়  জয়ী হন।  ১৯৬২  এবং ১৯৫৭ সালে  বড়ঞা কেন্দ্রে আসন ছিল না। ১৯৫১ সালে স্বাধীন ভারতের প্রথম নির্বাচনে  বারোয়ান খড়গ্রাম একটি যৌথ আসন ছিল, কংগ্রেসের সত্যেন্দ্র চন্দ্র ঘোষ মৌলিক এবং সুধীর মণ্ডল উভয়ই যৌথআসন থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
কন্নড় ব্রেইল

কন্নড় ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।

বর্ণমালা 
বর্ণমালাসমূহ নিম্নরূপ।

একটি যুক্তবর্ণ, এবং দুটি অবলুপ্ত বর্ণ রয়েছে,

আরও কয়েকটা বর্ণ,

বিরামচিহ্ন 
Bharati Braille#Punctuation দেখুন

তথ্যসূত্র 

ভারতী ব্রেইল বর্ণমালা
কন্নড় ভাষা
খাজা হাসান আসকারি

নবাব মেজর খাজা হাসান আসকারি (২১ আগস্ট ১৯২১- ৯ আগস্ট ১৯৮৪) ঢাকার ষষ্ঠ ও শেষ নবাব ছিলেন। তিনি ঢাকার আহসান মঞ্জিলে জন্মগ্রহণ করেন। তিনি নবাব খাজা হাবিবুল্লাহ ও শাহরিয়ার বেগমের বড় সন্তান। ১৯৫৮ সালে বাবার মৃত্যুর পর তিনি নবাব হন।

প্রাথমিক জীবন
নবাব হাসান আসকারি ২১ আগস্ট ১৯২১ সালে জন্মগ্রহণ করেন। তিনি মক্তব থেকে তার প্রাথমিক শিক্ষা শেষ করেন। তারপর তিনি মুসলিম উচ্চ বিদ্যালয়ে ভর্তি হন। তার মা মাত্র ১০ বছর বয়সে মারা যায়। তিনি ১৯৪০ সালে আলিগড় স্কুল ও কলেজ থেকে বি.এ. পাস করেন। তিনি সেখানে একটি ক্রিকেট দলের অধিনায়ক ছিলেন। তিনি সেই সময় কায়েদ-ই-আজম পুরস্কার লাভ করেন। তিনি আলিগড় বিশ্ববিদ্যালয় থেকে ১৯৪২ সালে স্নাতক করেন এবং ১৯৪৪ সালে ব্রিটিশ ইন্ডিয়ান আর্মিতে কমিশনড অফিসার হিসেবে যোগদান করেন। তিনি দ্বিতীয় বিশ্বযুদ্ধে বার্মায় জাপান আর্মির সাথে একটি যুদ্ধে আহত হয়ে চাকরি ছেড়ে দেন। দেশবিভাগের পরে ১৯৪৮ সালে তিনি পাকিস্তান সামরিক বাহিনীতে যোগ দেন। ১৯৪৮ সালে তিনি সুরাটের নবাব হাফিজুদ্দিন খানের কন্যা বিলকিস শেহজাদীকে বিয়ে করেন। দম্পতির এক ছেলে ও চার কন্যা আছে।

তিনি ইস্ট বেঙ্গল রেজিমেন্টের অংশ ছিলেন। ১৯৪৯ সালে তাকে নৌশেরা আর্মড কর্পসে স্থানান্তরিত করা হয়। ১৯৫০ সালে তার চাচা খাজা নাজিমুদ্দিন পাকিস্তানের গভর্নর থাকাকালীন তাকে তার দেহরক্ষীর দায়িত্ব দেয়া হয়। ১৯৫১ সালে তাকে পূর্ব পাকিস্তানে পাঠানো হয়। তবে ১৯৫৪ সালে আবার রাওয়ালপিন্ডিতে স্থানান্তর করা হয়।

শেষ নবাব
তার বাবা নবাব খাজা হাবিবুল্লাহ ২১ নভেম্বর ১৯৫৮ সালে মৃত্যুবরণ করলে তিনি নবাব হন। তিনি পূর্ব পাকিস্তানে এসে রিক্রুটিং অফিসার পদে নিযুক্ত হন। হৃদরোগ থাকায় ১৯৬১ সালে মেজর থাকাকালীন তিনি সামরিক বাহিনী থেকে অবসরে যান। ১৯৬২ সালে নির্বাচন করেন এবং জয় লাভ করেন। তিনি প্রাদেশিক মন্ত্রীসভায় সড়ক যোগাযোগ,রেল ও নৌমন্ত্রী হন।

১৯৬৫ যুদ্ধে তিনি ঢাকার চীফ ওয়ার্ডেন নিযুক্ত হন। দেশের সেবার জন্য তাকে হিলাল-ই-খিদমত পুরস্কার দেওয়া হয়। তিনি স্বাধীনতা যুদ্ধের আগ পর্যন্ত পূর্ব পাকিস্তান মুসলিম লীগের সভাপতি ছিলেন। তিনি ঢাকা ওয়ান্ডারার্স ক্লাবের সভাপতি, পাকিস্তান ক্রিকেট কন্ট্রোল বোর্ডের নির্বাহি কমিটির সদস্য, পূর্ব পাকিস্তান স্পোর্টস ফেডারেশনের সদস্য, স্যার সলিমুল্লাহ এতিমখানা পরিচালনা কমিটির সভাপতি এবং ধানমন্ডি স্কুলের ব্যবস্থাপনা কমিটির সভাপতি হিসেবে দায়িত্ব পালন করেন।

শেষ জীবন
স্বাধীনতা যুদ্ধে পাকিস্তানের পক্ষ নেয়ার অভিযোগ ওঠে তার বিরুদ্ধে। ১৯৭৫ সালে পর্যন্ত তিনি বাংলাদশেই ছিলেন। ১৯৭৪ সালের শেষদিকে পাকিস্তানের প্রধানমন্ত্রী জুলফিকার আলী ভুট্টু বাংলাদেশ ভ্রমণে আসেন। তিনি তাকে পাকিস্তানে যেতে অনুরোধ করেন। তবে বঙ্গবন্ধু শেখ মুজিবুর রহমান ঢাকার নবাবকে নিজের দেশে নিজের মানুষের কাছে থাকতে বলেন। ১৯৭৫ সালের জানুয়ারিতে তিনি পাকিস্তান চলে যান।

১৯৮৪ সালে তিনি মারা যান। তাকে করাচি সামরিক কবরস্থানে দাফন করা হয়। তার স্ত্রী ১৯৯৫ সালে মারা গেলে তাকেও সেখানে কবর দেওয়া হয়।

তথ্যসূত্র

১৯২১-এ জন্ম
১৯৮৪-এ মৃত্যু
ঢাকার সেনা কর্মকর্তা
ঢাকার নবাব
বাংলাদেশী রাজনীতিবিদ
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ঢাকা গভর্নমেন্ট মুসলিম হাই স্কুলের প্রাক্তন শিক্ষার্থী
পাকিস্তান জাতীয় পরিষদের সদস্য
বাঙালি বংশোদ্ভূত পাকিস্তানি ব্যক্তি
কাশ্মীরি বংশোদ্ভূত পাকিস্তানি ব্যক্তি
২০শ শতাব্দীর বাঙালি
মাজিয়া (লিনাক্স ডিস্ট্রিবিউশন)

মাজিয়া () বা মাজিয়া লিনাক্স একটি ফ্রি ও ওপেন সোর্স লিনাক্স ডিস্ট্রিবিউশন। এটি মানদৃভা লিনাক্সের একটি ফোর্ক হিসাবে নির্মিত হয়। গ্রিক ভাষায়  () বলতে জাগরণ, চিত্তাকর্ষক বুঝায়।

এই সফটওয়্যার ডিস্ট্রিবিউশনের প্রাথমিক মুক্তি, মাজারিয়া ১, মুক্তি পায় জুন ২০১১ সালে। সর্বশেষ স্টেবল সংস্করণ হলো জুলাই ২০১৭-তে মুক্তি পাওয়া মাজিয়া ৬।

ইতিহাস 
মাজারিয়া ২০১১ সালে মানদৃভা লিনাক্সের একটি ফোর্ক সফটওয়্যার হিসাবে নির্মিত হয়, যার পেছনে ছিলো মানদৃভা এস.এ.-এর কিছু প্রাক্তন কর্মী এবং মানদৃভা সম্প্রদায়ের অন্যান্য কিছু ডেভেলপার, ব্যবহারকারী ও সমর্থক।

সেপ্টেম্বর ২, ২০১০ সালে, এজ আইটি, মানদৃভার একটি সাবসিডিয়ারি প্রতিষ্ঠান, প্যারিসে ট্রাইবুনাল ডি কমার্সের অধীনে লিকুইডেশন প্রক্রিয়ার নিচে আসে; সেপ্টেম্বর ১৭ তে কার্যকর হলে, সমস্ত কর্মীর চাকিরি চলে যায় এবকং সমস্ত সম্পদ সরকারের হস্তগত হয়।

পরেরদিন, সেপ্টেম্বর ১৮, ২০১০ সালে, প্রাক্তন কর্মীদের একাংশ, যারা মানদৃভা লিনাক্স ডিস্ট্রিবিউশিনের উন্নয়নের জন্যে দায়িত্বপ্রাপ্ত ছিলো, তারা এবং সম্প্রদায়ের অনেক সদস্যরা মাজিয়া লিনাক্সের ঘোষণা দিলো।

উন্নয়ন 

মাজিয়া সমস্ত প্রধান ডেস্কটপ পরিবেশ ব্যবহার করতে পারে। মানড্রেক ও মানদ্রিভার মতই, কেডিই  মাজিয়াই সবচেয়ে বেশি ব্যবহৃত পরিবেশ। ব্যবহারকারীরা কেডিই ও গ্নোম ৬৪বিট লাইভ সিডি সংস্করণ, ৩২ ও ৬৪ বিট এক্সএফসিই লাইভ ডিভিডি সংস্করণ এবং পূর্ণ ডিভিডি ইন্সটলেশন এডিশন থেকে যেকোন পরিবেশ নির্বাচন করতে পারে।

এটা মাজিয়া কন্ট্রোল সেন্টার ব্যবহার করে। এলএক্সডিই, এলএক্সকিউটি, সিনামন, মেট এবং এনলাইটেনমেন্টও মাজিয়ার জন্যে উপযোগী।

আরও দেখুন   
লিনাক্স
মানজারো লিনাক্স
আর্চ লিনাক্স (লিনাক্স ডিস্ট্রিবিউশন)
ডেবিয়ান
লিনাক্স মিন্ট
উবুন্টু
কালি লিনাক্স
ব্যাকবক্স (লিনাক্স ডিস্ট্রিবিউশন)
এলিমেন্টারি ওএস
ডিপিন
অপারেটিং সিস্টেম

তথ্যসূত্র

বহিঃসংযোগ 

 
 দাপ্তরিক উইকি
 

ওপেন সোর্স
কেডিই
লিনাক্স ডিস্ট্রিবিউশন
আরপিএম-ভিত্তিক লিনাক্স ডিস্ট্রিবিউশন
আউরা এলেনা ফারফান

আউরা এলেনা ফারফান গুয়াতেমালার মানবাধিকার কর্মী।গুয়াতেমালার সরকার কর্তৃক অদৃশ্য হয়ে গেছেন এমন পরিবারের সদস্যদের জন্য নিবেদিত একটি গুয়াতেমালা শহর-ভিত্তিক সংস্থা, ফ্যামডিগুয়া (ফ্যামিলিয়ার্স ডি ডিটেনিডোস ও ডেসাপ্রেসিডস ডি গুয়াতেমালা) প্রতিষ্ঠানের তিনি প্রতিষ্ঠাতা এবং নির্বাহী পরিচালক। এটি গুয়াতেমালার সবচেয়ে প্রাচীন মানবাধিকার সংস্থাগুলির মধ্যে একটি। ফারফান তার কার্যক্রমের জন্য ঘন ঘন বিভিন্ন হুমকির সম্মুখে পরেছিলেন, এবং তার ড্রাইভার সহ তিনি ৪ মে ২০০১ সালে অপহরণ হয়।

তথ্যসূত্র 

জীবিত ব্যক্তি
সাহসিকতা পুরস্কার
আন্তর্জাতিক সাহসী নারী পুরস্কার প্রাপক
নারী মানবাধিকার কর্মী
ফাদিয়া নাজিব থাবেত

ফাদিয়া নাজিব থাবেত আমেরিকার একটি ইয়েমেনি স্নাতক ডিগ্রীর ছাত্রী। ২০১৬ সালের পূর্বে তিনি ইয়েমেনের শিশু সুরক্ষার কর্মকর্তা হিসেবে ছয় বছর কাজ করায় তাকে ২০১৭ সালে ইন্টারন্যাশনাল উইমেন অব কারেজ অ্যাওয়ার্ড পুরস্কার প্রদান করা হয়।

জীবন
ছয় বছর তিনি ইয়েমেনের একটি শিশু সুরক্ষার কর্মকর্তা হিসেবে নিযুক্ত ছিলেন। তিনি মানসিকভাবে আঘাত প্রাপ্ত শিশুদের যত্ন নিচ্ছিলেন। তিনি ছেলেদের নিযুক্ত করা এবং বিচ্ছিন্নতার দিক থেকে প্রতিরোধ করে। তিনি হুথিস ও আল-কায়েদার মত দল এবং তার স্থানীয় শাখার আনসার আল শারিয়ার মত সন্ত্রাসী দলগুলিতে যোগদান থেকে ইয়েমেনের গৃহযুদ্ধে শিশু সৈন্য হওয়া থেকে তাদেরকে প্রতিরোধে সাহায্য করেন। তিনি জাতিসংঘের বিভিন্ন গোষ্ঠীর মানবাধিকার লঙ্ঘনের ক্ষেত্রে প্রমাণ উপস্থাপন করেন।

২০১৭ সালের মার্চ মাসে তিনি সাহসিকতা পুরস্কার প্রাপক একজন আন্তর্জাতিক নারী হয়ে ওঠে।

তথ্যসূত্র

জীবিত ব্যক্তি
সাহসিকতা পুরস্কার
আন্তর্জাতিক সাহসী নারী পুরস্কার প্রাপক
ইয়েমেনি নারী সক্রিয়কর্মী
২১শ শতাব্দীর ইয়েমেনি ব্যক্তি
ঔষধালয়

ঔষধালয় বলতে এমন এক ধরনের খুচরা বিক্রয়ের দোকানকে বোঝায় যেখানে অন্যান্য পণ্যের পাশাপাশি মূলত ব্যবস্থাপত্র অনুযায়ী ওষুধ বিক্রি করা হয়। সাধারণত একটি ঔষধালয়ে একজন ঔষধবিদ বা কম্পাউন্ডার চিকিৎসা ব্যবস্থাপত্র অনুযায়ী ওষুধ দেয়া হচ্ছে কি না তা দেখেন এবং কাউন্টার থেকে ক্রয়যোগ্য ওষুধের সমাহারের উপর ক্রেতাকে উপদেশ দিয়ে থাকেন। ঔষধালয় সাধারণত কোন লোকালয়ের বাণিজ্যিক এলাকাতে থাকে।

ঔষধালয় শৃঙ্খল 
ঔষধালয় শৃঙ্খল বা ইংরেজিতে "চেইন ফার্মেসি" হলো একক ও কেন্দ্রীয় তত্ত্বাবধানে অনেকগুলো ঔষধালয়ের ব্যবস্থাপনা যা একক নামে বিভিন্ন স্থানে পরিচালিত হয়ে থাকে। বর্তমানে বাংলাদেশে "চেইন ফার্মেসি"-র প্রবর্তন হচ্ছে। ঔষধালয় শৃঙ্খল খুচরা ঔষধালয়ের মত ঔষধ ও ঔষধীয় সেবাপ্রদানের বড় মাধ্যম।

বাংলাদেশে এরকম ঔষধালয় শৃঙ্খলের উদাহরণ হলো লাজ ফার্মা, কিউ.পি.এস (Quick Prescription Service) ইত্যাদি।

দোকান
ঔষধবিজ্ঞান
ঔষধ প্রস্তুতি ও ব্যবহার বিজ্ঞান
ধরন অনুযায়ী বিক্রিত পণ্যদ্রব্যের খুচরা বিক্রেতা
সাইফ হাসান

সাইফ হাসান (জন্ম ৩০ অক্টোবর ১৯৯৮) একজন বাংলাদেশী প্রথম-শ্রেণীর ক্রিকেটার। ডিসেম্বর ২০১৫ তে তাকে ২০১৬ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ স্কোয়াডে অন্তর্ভুক্ত করা হয়। তিনি ২০১৬ এশিয়া কাপে বাংলাদেশ জাতীয় অনূর্ধ্ব-১৯ ক্রিকেট দলকে নেতৃত্ব দেন।

জানুয়ারি ২০১৭ তে তিনি ২০১৬-১৭ জাতীয় ক্রিকেট লিগে ঢাকা বিভাগের সাথে সেঞ্চুরি করেন।এটি ছিলো প্রথম শ্রেণী ক্রিকেটে সর্বকনিষ্ঠ কোনো বাংলাদেশী খেলোয়াড়ের শতক। তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে বাংলাদেশের অধিনায়ক ছিলেন। ডিসেম্বর ২০১৮ তে তাকে ২০১৮ এসিসি ইমার্জিং টীম এশিয়া কাপে বাংলাদেশ দলের অধিনায়ক করা হয়।

তথ্যসূত্র

বহিঃসংযোগ 

বাংলাদেশী ক্রিকেটার
১৯৯৮-এ জন্ম
জীবিত ব্যক্তি
দক্ষিণ এশীয় গেমসে স্বর্ণপদক বিজয়ী বাংলাদেশী
বাংলাদেশের টেস্ট ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
বরিশাল বিভাগের ক্রিকেটার
ঢাকা বিভাগের ক্রিকেটার
ক্রিকেট কোচিং স্কুলের ক্রিকেটার
খুলনা টাইগার্সের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
দক্ষিণ এশীয় গেমসের ক্রিকেটে পদক বিজয়ী
ঢাকা থেকে আগত ক্রিকেটার
২০২২ এশিয়ান গেমসের পদক বিজয়ী
২১শ শতাব্দীর বাংলাদেশী পুরুষ ক্রীড়াবিদ
সাদাত ওঝান

সাদাত ওঝান (জন্ম ১৯৭৮) শিশু নির্যাতনের বিরুদ্ধে একজন তুর্কি কর্মী। তিনি একটি প্রাথমিক স্কুলের শিক্ষক যিনি খুঁজে পান তার ছাত্র-ছাত্রীরা প্রধান শিক্ষকের দ্বারা যৌন নির্যাতনের শিকার। বিভিন্ন চাপ সত্ত্বেও তিনি অপরাধের তদন্তে সফলা অর্জন করেন। তিনি একজন ইন্টারন্যাশনাল উইমেন অব কারেজ অ্যাওয়ার্ড পুরস্কার প্রাপ্ত নারী।

তথ্যসূত্র

জীবিত ব্যক্তি
সাহসিকতা পুরস্কার
আন্তর্জাতিক সাহসী নারী পুরস্কার প্রাপক
১৯৭৮-এ জন্ম
নারী মানবাধিকার কর্মী